انا مخطوبه من 3 شهور لشخص محترم ومتدين والكل بيشهد باخلاقه وده اللي خلاني اوافق عليه ومش حطيت الشكل ف دماغي غصب عني حاليا بفكر ف شكله هو مش زي ماكنت بتمني هو قصير واسمر نفسي اشيل الافكار دي من دماغي بجد 😞بصلي استخاره دايما ومش عارفه اعمل ايه اوقات بحس اني عايزه اكمل واوقات لا مشتته جدا ممكن نصيحه؟
3 أسئلة :  1- في واحد ربنا خلقه كامل؟  الإجابة : لأ ، مافيش ، لازم يكون الخاطب فيه عيوب. 2- لما تفكري في الشكل بيكون إيه شعورك؟  - شكله بشع بشكل لا يطاق وما أقدرش أعيش معاه - شكله عادي ، لا حلو ولا وحش - شكله مقبول ، بس فيه بعض العيوب؟ 3- هل مميزاته التانية تستحق وللا لأ؟  لو الإجابة : آه يبقى لازم تحددي ، هل أنا قابلة شكله عادي وللا مش قابلاه خالص؟  لو مش قابلاه خالص مع مميزاته ، اعتذري له بلطف وبدون تجريح وخلاص.